Jozef Šteger, Žalobín 218, 094 03 Žalobín, IČO 52945219

**Výzva na predloženie cenovej ponuky pre účely stanovenia predpokladanej hodnoty zákazky – prieskum trhu**

*Oplotenie pastvín pre dobytok v rámci projektu: „Investície do obstarania technického a*

*technologického vybavenia ŽV“*

1. Identifikácia obstarávateľa:

Obchodné meno Jozef Šteger

Sídlo Žalobín 218, 094 03 Žalobín

IČO 52945219

DIČ 1049632012

Štatutárny zástupca Jozef Šteger

Telefón +421 905 930 434

E-mail jozef.steger79@gmail.com

 **2. Druh zákazky:**

Tovary, stavebné práce

**3. Názov predmetu zákazky:**

Oplotenie pastvín pre hovädzí dobytok v rámci projektu: „*Investície do obstarania technického a technologického vybavenia ŽV*“ .

**4. Názov projektu:**

„*Investície do obstarania technického a technologického vybavenia ŽV*.“

**5. Opis predmetu zákazky:**

Predmetom zákazky je **dodanie a montáž oplotenia pre hovädzí dobytok** pre obstarávateľa Jozef Šteger, SHR v rámci projektu: „*Investície do obstarania technického a technologického vybavenia ŽV*“ v zmysle podrobného vymedzenia predmetu obstarávania, vrátane požadovaných parametrov, ktoré tvorí Prílohu č. 1 – Technická špecifikácia.

Obstarávateľ požaduje nasledujúce minimálne požiadavky prevedenia oplotenia na pozemku:

Obvod pozemku 2000 m. Obvod pozemok bude vykolíkovaný **certifikovanými presne frézovanými kolmi** do ktorých budú inštalované plastové izolátory (v každom kole bude inštalovaných 3 kusy izolátorov za účelom umiestnenia elektrického lanka. Hrúbka lanka min. 2,5 mm. Rozmiestnenie kolov bude vo vzdialenosti každé cca 5m od seba. Súčasťou zákazky je aj 6ks oceľových pozinkovaných pastvinových brán.

Opis predmetu zákazky je podrobne vymedzený v *Prílohe č. 1 Technická špecifikácia.*

**6. Cena a spôsob určenia predpokladanej hodnoty zákazky:**

Uchádzač musí oceniť celý predmet zákazky, ponuka predložená len na časť predmetu zákazky nebude zaradená do vyhodnotenia a bude sa k nej pristupovať ako keby nebola predložená. Každý uchádzač predkladá iba jednu ponuku. Ak uchádzač nie je platiteľom DPH, túto skutočnosť uvedie vo svojej ponuke.

Predpokladaná hodnota zákazky bude určená ako aritmetický priemer predložených ponúk bez DPH v zmysle Usmernenia PPA č. 8/2017 k obstarávaniu tovarov, stavebných prác a služieb financovaných z PRV 2014-2020 v znení aktualizácie č. 4 a neskorších aktualizácií.

Cenová ponuka bude použitá na účely určenia predpokladanej hodnoty zákazky pri ďalšom postupe obstarávania. Dokumenty k zákazke budú súčasťou žiadosti o NFP z PRV 2014-2020 pre opatrenie 4 – Investície do hmotného majetku, podopatrenie 4.1- Podpora na investície do poľnohospodárskych podnikov, číslo výzvy 65/PRV/2022.

**7. Obsah predloženej ponuky:**

Ponuka sa predkladá v 1 vyhotovení v slovenskom jazyku.

Požadujeme, aby ponuka obsahovala nasledovné doklady a údaje:

- vyplnenú, podpísanú *Prílohu č. 1 – Technická špecifikácia*, s uvedením

➢ Celková cena bez DPH v EUR

➢ Výška DPH 23% v EUR

➢ Celková cena s DPH.

Vyplnená Príloha č. 1- Technická špecifikácia musí byť datovaná a podpísaná štatutárnym zástupcom uchádzača, resp. splnomocnenou osobou. V prípade ak uchádzač nie je platcom DPH, upovedomí o tom vo svojej ponuke.

**8. Lehota na predloženie ponuky:**

Dátum: **01.04.2025 do 07:00 hod. ,** rozhodujúci je dátum doručenia cenovej ponuky.

**9. Miesto a spôsob predloženia ponuky:**

Uchádzač predkladá ponuku výhradne v elektronickej podobe, prostredníctvom systému JOSEPHINE, v lehote na predkladanie ponúk určenej v tejto výzve. Ponuka sa predkladá vložením požadovaných dokumentov v systéme JOSEPHINE umiestnenom na webovej adrese <https://josephine.proebiz.com> .

Predkladanie ponúk je možné len registrovaným uchádzačom.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát „PDF“).

Predložené doklady musia byť k termínu predloženia ponuky platné a aktuálne.

Uchádzačom navrhované ceny za predmet zákazky budú vyjadrené v EUR (Eurách) s presnosťou na 2 desatinné miesta a vložené do systému JOSEPHINE.

V prípade, ak uchádzač predloží listinnú ponuku, obstarávateľ na ňu nebude prihliadať.

**10. Ochrana osobných údajov:**

Uchádzač predložením cenovej ponuky súhlasí so spracovaním osobných údajov v zmysle zákona NR SR č. 18/2018 Z. z. o ochrane osobných údajov a o zmene a doplnení niektorých zákonov a Nariadení EÚ a rady (EU) 2016/679 z 27. apríla 2016 o ochrane fyzických osôb pri spracúvaní osobných údajov a voľnom pohybe takýchto údajov, ktorým sa zrušuje smernica 95/46/ES („GDPR“) pre účely tohto obstarávania, výberu víťazného uchádzača a uzatvorenie zmluvy.

Žalobíne, 11.03.2025

Jozef Šteger